**Саха тылыгар уонна литературатыгар республикатааҕы биир кэлим экзамен (РБКЭ) сорудахтара**

**Барыйаан**

**Үлэ I чааһа**

Үлэ 1 чааһа 20 сорудахтаах.

Үлэ I чааһын наарданыыта

1, 4 – лексика ыйытыылара: тыл суолтата, араастара, биирдэм эбэтэр тыл ситимин уратыта

2, 9 – фонетика: аһаҕас, бүтэй дорҕоонсистематын уратыта, наарданыыта, уларыйыыта

3, 5, 6 – морфология ыйытыылара: саҥа чааһа, тыл састааба

7, 8, 10 – синтаксис: этии арааһа, тыллар ситимнэһиилэрэ, ситим арааһа, ньымата

11-20 – литература устуоруйата уонна чинчийиитэ

Бу тиэкиһи болҕой.

(1)Сырдык, сылаас барыта эмээхсин олорор чэҥнээх хараҥа муннугуттан кэлэргэ дылы…

(2)Даарыйа эмээхсин, Микиитэ, Ѳлѳксѳй буоланнар күнүс балаҕаҥҥа үһүѳйэҕин хаалаллар. (3)Уот умуллан бардаҕына, *мас сыыһын* быраҕан *күѳдьүтэ-күѳдьүтэ*, кинилэр арааһы кэпсэтэллэр, арааһы *биттэнэллэр-билгэлэнэллэр*.

(4)Даарыйа эмээхсин Микиитэлиин кыттыгас «халандаар» диэн хаптаһыннаахтар. (5)Хаптаһыннарын ортотунан сэттэ тѳгүрүк үүт кэккэлэспит: ол нэдиэлэ хонуктара. (6)Ону тас ѳттүнэн отут тѳгүрүк үүттэр эргийбиттэр: ый хонуктара. (7)Быаҕа баайыллыбыт икки мас хонук аайы үүттэн үүккэ сыҕарыйан иһэллэр. (8)Онон бүгүн хайа күнүн, ый хаһыс хонугун кинилэр билэллэр, дьон кинилэртэн ыйыталаһаллар.

(9)Итини ааһан, чугастааҕы «дьоро киэһэни» – эт сиир киэһэни, чугастааҕы «таҥараны» ааҕар, – хонук ахсаанынан кэрдиистэммит тымтыктаахтар. (10)Хонон турдахтарын аайы биирдии кэрдииһи тоһутан иһэллэр.

(11)Ону барытын тус толорооччу Микиитэ. (12)Эмээхсин ыраахтан олорон салайар. (13)Ѳлѳксѳй уол хороҥ отунан оонньуур, оһох кѳмѳрүн сиэн хаабырҕатар уонна «Ынах ойуун» диэн үтүктэ-үтүктэ, мэһэйдэһэн убайын киэҥ кѳхсүн кыаратар.

(14)Халандаар бэрээдэктэнэр, бит-билгэ ситэр. (15)Киэһэлик Даарыйа эмээхсин үлэтиттэн сынньанар, үс атахтаах остуолун бэйэтин диэки сыҕарыта тардынан ытыһынан соппохтуур. (16)Уонна этэн унаарытар: – Чэ, кэлиҥ эрэ, доҕоттоор, бу диэки.

(17)Уолаттар үѳрэ-кѳтѳ ойон тиийэллэр. (18)Микиитэлээх эмээхсин хабылык хабаллар, дурда эргитэллэр, эрилээҥкилииллэр.

(19)Мээлэ сүүйсэллэр. (20)Кинилэр ылар-бэрсэр, сүүйсэр-сүүйтэрсэр үптэрэ –остуоруйа.

(21)Микиитэ илиитэ имигэс, хараҕа сытыы, үксүн кини сүүйэр. (22)Оччоҕо үһүѳн үѳрэллэр: Микиитэ саҥа остуоруйаны истэн баайын хаҥатынаары, эмээхсин Микиитэ «дьоллоох-бааттаах» киһи буоларыттан, Ѳлѳксѳй – дьоно үѳрэллэриттэн.

(23)Микиитэ сүүйтэрдэҕинэ – эмээхсин урут истибит остуоруйатын тѳттѳрү кэпсээн биэрэр. (24)Остуоруйалыы олорор Микиитэни эмээхсин хаһан да тохтоппот, кэрэхсэбилин кыратык да мѳлтѳппѳт, сүүйүүтүн бэрт дьоһуннаахтык ылар киһи. (25)Остуоруйа бүппүтүн кэннэ Микиитэ ханна, тугу бэйэтиттэн эбэн эппитин, тугу кѳтүппүтүн эмээхсин ыйар. (26)Сѳпкѳ эбиллибити «ылыныллар», сыыһаны быраҕаллар, кѳтүтүллүбүт сирдэри толороллор.

**1.** (3) этиини болҕой, бэлиэтэммит тыллар туттуллар уратыларын быһаар.

Эппиэтэ:

**2.** (1,2,3) этиилэргэ аннынан тардыллыбыт тыллары болҕой, бүтэй дорҕоон уларыйыытын быһаар.

Эппиэтэ:

**3.** (4,5,6) этиилэргэ түһүк сыһыарыылаах тыллары туспа уһул, сыһыарыыларын арааран көрдөр.

Эппиэтэ:

**4.** Тиэкискэ киирбит **киэҥ кѳхсүн кыаратар** сомоҕо домох суолтатын бэйэҥ тылгынан быһаар, киниэхэ дьүөрэлии 2-3 сомоҕу домоҕу эбии суруй.

Эппиэтэ:

**5.** (7,9,10) этиилэргэ аат туохтуурдары булан ырыт.

Эппиэтэ:

**6**. (14,15,16) этиилэргэ көмө суолталаах тыллары болҕой, туспа уһул, саҥа чааһын ый.

Эппиэтэ:

**7.** (23) этиини болҕой, тутулун ырыт.

Эппиэтэ:

**8.** (22) этиигэ сурук бэлиэтин быһаар.

Эппиэтэ:

**9.** (17,18,19,20,21) этиилэргэ сахалыы дорҕоонноох тыллары болҕой, туспа хоруйгар уһул, ***уо*** дорҕоон характеристикатын суруй.

Эппиэтэ:

**10**.(15) этиигэ тыллар ситимнэһиилэрин болҕой, биирдии ситиминэн наардаан быһаар.

Эппиэтэ:

**11.** А.И. Софронов-Алампа кэнчээри ыччакка кэс тылын суруйан хаалларбыт айымньытын аатын быһааран суруй.

Эппиэтэ:

**12.** Бу ханнык айымньыга ким эппит тылларын быһаар, суруйааччытын ый.

Билэн-көрөн истэх аайы бэт дэлэй мэччирэҥнээх, баай бултаах-астаах дойду буолан иһэр бу эбэ хотун.

Эппиэтэ:

**13.** Н. Лугинов ханнык айымньытынан киинэ уһуллубутун быһааран суруй.

Эппиэтэ:

**14.** Д.К. Сивцев-Суорун Омоллоон ханнык норуот уус-уран айымньытын хомуйан, ырытан кинигэ таһаарбытын ый.

Эппиэтэ:

**15.** Сайыҥҥы ураты көстүү туһунан «Күөх» хоһоон ааптарын суруй.

Эппиэтэ:

**16.** Бэриллибит быһа тардыынан сирдэтэн, айымньы аатын, ааптарын суруй.

Түскэ сүбэлиибин,

Томторго соргулуубун!

Нуучча ньургунун кытта

Туруулаһар доҕор буол.

Саха талыытын кытта

Самдайдаһар атас буол.

Эппиэтэ:

**17.** Эриэн Тойон оҕонньор, Эбириэлдьин Хотун эмээхсин ханнык олоҥхо уобарастара буолалларын быһаар.

Эппиэтэ:

**18.** Бу ойуулааһынынан айымньыны быһаар.

Бу мин ардахтан хаххаланар отуум халыҥ хара тыаны тоҕо солоон арҕааттан илин түһэр от үрэх хаҥас эҥэрин саҕатыгар баар. Үрэх уҥа, хаҥас эҥэрдэрэ, киһини тобугунан дулҕаланналлар да, былырыыҥҥы от күрүөлэрэ чугас–чугас туралларынан сылыктаатахха, баһан ылар оттоох ходуһалар эбиттэр.

Эппиэтэ:

**19.** П.А. Ойуунускай “Кыһыл ойуун” айымньытыгар Оруос баай кыыһын кэргэн биэрбит абааһытын аатын толору суруй.

Эппиэтэ:

**20.** П.Тобуруокап төрөөбүт улууһун, кини музейа ханнык сиргэ баарын ый.

Эппиэтэ:

**Үлэ 2 чааһа**

Бэриллибит этиини, бэлиэтэммит тыллары, ситимнэри ырытыы.

***Үгүс* киһи айылҕа *араас* *дьикти* көстүүлэриттэн *сайаҕас* сарсыарданы сөбүлүүрүн *ким да* *утарбат*.**

Бу этиигэ маннык ырытыылары оҥор.

1. Бэлиэтэммит тыллары, халыыбы тутуһан, саҥа чааһынан ырыт (икки тыл)

2. Этиини ситимнэринэн ырыт

3. Этиигэ аннынан тардыллыбыт тыллары састаабынан, халыыбы тутуһан ырыт

4. Этии чилиэнинэн ырыт

5. Этии арааһын быһаар.

**Үлэ 3 чааһа**

Үһүс сорудахха ѳйтѳн суруйуу тиэмэтэ бэриллэр. Ирдэбилинэн ѳйтѳн суруйуу 180 тыллаах эбэтэр онтон ордук буолуон сѳп, ол эрээри ортотунан 130 тылтан аҕыйаҕа суох буолуохтаах.

Өйтөн суруйуу.

Тиэмэтэ:Классик суруйааччы А.И. Софронов олоҕо уонна кини айымньыларыгар олоххо үөрэтии ыллыктара

**1 барыйаан барыллаан хоруйдара (эппиэттэрэ)**

|  |  |
| --- | --- |
| Сорудах нүѳмэрэ | Эппиэтэ |
| 1 | мас сыыһын (мас сыыһа) – тардыы 3 с. сыһыарыытынан үөскээбит холбуу аат тылкүөдьүтэ-күөдьүтэ – хоһуласпыт тыл, сыһыат туохтуур биттэнэнэллэр-билгэнэллэр – ханыы тыл, тус суолталаах, туохтуур |
| 2 | муннугуттан<мунну**к**+а+ттан**к/г** – бүтэй дорҕоон солбуллуута, нь.с./ньхаалаллар<хаал+а**р**+лар**рл/лл** – бүтэй дорҕоон дьүөрэлэһиитэ, өрөбардаҕына<бар+**т**ах+а+на**т/д** – бүтэй дорҕоон солбуллуута, нь.с./ньбыраҕан<быра**х**+ан**х/ҕ** – бүтэй дорҕоон солбуллуута, нь.с./нь  |
| 3 | Микиитэлиин – холбуу түһүк, ***-лыын/-лиин***хаптаһыннарын – туохтуу түһүк, тардыылаах, ***-н***ортотунан – туттуу түһүк, ***-нан***ону – туохтуу түһүк, ***-ы/-у***ѳттүнэн – туттуу түһүк, ***-нан/-нэн*** |
| 4 | Ѳлѳксѳй уол хороҥ отунан оонньуур, оһох кѳмѳрүн сиэн хаабырҕатар уонна «Ынах ойуун» диэн үтүктэ-үтүктэ, мэһэйдэһэн убайын киэҥ кѳхсүн кыаратар.киэҥ көхсүн кыаратар – сомоҕо домох, ыксатар, ыгылытар, долгутардьүөрэ сомоҕо домох: кэлиэх-барыах сирин булбат, ууга-уокка түһэрэр |
| 5 | баайыллыбыт (хонук) – ааспыт кэмнээх аат туохтуур, ***-быт***сиир (эт) – билиҥҥи кэмнээх аат туохтуур, ***-ыыр/-иир***кэрдиистэммит (тымтыктаахтар) – ааспыт кэмнээх аат туохтуур, -*быт/-мыт/-мит*турдахтарын аайы (Микиитэлээх Даарыйа) – үлүбүөй кэмнээх, -***тах/дах,*** тардыы 3 с. |
| 6 | диэки – дьөһүөл, төрүт, хайысха суолталаахуонна – ситим тыл, үөскээбит, холбооттуур суолталаахчэ – саҥа аллайыыэрэ – эбиискэ, төрүт |
| 7 | Микиитэ сүүйтэрдэҕинэ – эмээхсин урут истибит остуоруйатын тѳттѳрү кэпсээн биэрэр.сэһэн төрүөт суолталаах баһылатыылаах холбуу этии |
| 8 | Оччоҕо үһүѳн үѳрэллэр: Микиитэ саҥа остуоруйаны истэн баайын хаҥатынаары, эмээхсин Микиитэ «дьоллоох-бааттаах» киһи буоларыттан, Ѳлѳксѳй – дьоно үѳрэллэриттэн.: холбуу этии чаастарын араарыллыытахаҥатынаары, салаа этии араарыллыытадьоллоох-бааттаах – ханыы тылга дефис туттуллуута«дьоллоох-бааттаах» – ханалытар суолталаах тылы кавычкаҕа ылыыбуоларыттан, салаа этиини араарыы– туһаан чопчуланыыта |
| 9 | уолаттар, үѳрэ-кѳтѳ, тиийэллэр, Микиитэлээх, эмээхсин эрилээҥкилииллэр, мээлэ, сүүйсэллэр, сүүйсэр-сүүйтэрсэр, үптэрэ, остуоруйа, илиитэ, хараҕа, сытыы, үксүн, сүүйэр **уо** – аһаҕас дорҕоон, дифтонг, кэлин, уос, киэҥ, уһун |
| 10 | Киэһэлик Даарыйа эмээхсин үлэтиттэн сынньанар, үс атахтаах остуолун бэйэтин диэки сыҕарыта тардынан ытыһынан соппохтуур.Даарыйа эмээхсин соппохтуур – сөпсөһүү ситимэ, 3 с., биир ахсаан ытыһынан соппохтуур – салайыы ситимэ, туттуу түһүктардынан соппохтуур – сыстыы, этии ис хоһооно сыҕарыта тардынан – сыстыы ситимэ, этиигэ тыл бэрээдэгэбэйэтин диэки тардынан – сыстыы, дьөһүөл көмөтүнэностуолун тардынан – салайыы, туохтуу түһүкүс атахтаах остуол(ун) – сыстыы, этиигэ тыл бэрээдэгэДаарыйа эмээхсин сынньанар – сөпсөһүү ситимэ, 3 с., биир ахсаанүлэтиттэн сынньанар – салайыы ситимэ, таһаарыы түһүккиэһэлик сынньанар – сыстыы, этии ис хоһооно |
| 11 | Ыччат сахаларга |
| 12 | Далан Тулаайах оҕо (Туоҕа Баатыр) |
| 13 | Чыҥыс Хаан ыйааҕынан |
| 14 | остуоруйа  |
| 15 | Архыып Абаҕыыныскай |
| 16 | Өксөкүлээх Өлөксөй. Оттоку олук алгыһа |
| 17 | Эрчимэн Бэргэн |
| 18 | От үрэххэ (Софрон Данилов) |
| 19 | Орой Буурай Орулуос Дохсун |
| 20 | П. Тобуроков Үөһээ Бүлүү улууһугар төрөөбүтэ, кини музейа Нам сэлиэнньэтигэр баар |